## El Consell aprova l’execució d’obres de reconstrucció d’infraestructures essencials en 12 municipis

*** Es tracta de les localitats d’Algemesí, Beniparrell, Buñol, Chera, Loriguilla, Macastre, Montserrat, Requena, Siete Aguas, Sot de Chera, Gestalgar i Chiva
* Estos municipis han cedit l’exercici de competències d’infraestructures a la Generalitat amb l’objectiu de poder començar les obres com més prompte millor**

El Consell ha acordat l’execució d’una sèrie d’obres per a la reconstrucció d’infraestructures essencials en diverses localitats de la Comunitat Valenciana afectades per les inundacions. Els municipis d’Algemesí, Beniparrell, Buñol, Chera, Loriguilla, Macastre, Montserrat, Requena, Siete Aguas, Sot de Chera, Gestalgar i Chiva han transferit l’exercici de competències d’estes infraestructures a la Generalitat, la qual cosa permetrà l’inici immediat dels treballs.

La Conselleria de Medi Ambient, Infraestructures i Territori s’encarregarà d’executar estos treballs de reconstrucció en les localitats afectades, a on ja han començat les inspeccions i les labors preliminars per a restaurar carreteres, ponts i passarel·les d’àmbit municipal.

Entre les obres aprovades este dimarts, es troba la restauració de la passarel·la per als vianants sobre el riu Magre i els ponts sobre este riu en la CV-5121 i CV-5232 a Algemesí. Així mateix, s’ha aprovat l’execució dels treballs en els ponts dels polígons industrials Vereda Norte i Sur, també el de la carretera Reial de Madrid Nord a Beniparrell.

A Buñol s’abordarà la reconstrucció del pont en l’antiga CV-427 i el Pont Nou o de la República. A Chera es reconstruirà el pont sobre el riu Reatillo, mentres que a Loriguilla s’executaran les obres en la barana en el viari sud i s’adequaran dos ponts: el del sector de La Loma i el que connecta el barranc del Pozalet amb l’estació de Renfe, la urbanització i el polígon de la Reva. A més, a Macastre s’actuarà en tres infraestructures que travessen el riu Magre i a Montserrat es restaurarà el pas del camí Busqueita.

El Consell també ha aprovat l’execució de les labors de rehabilitació necessàries per a reparar el pont d’accés a l’aldea El Reatillo a Requena i a Sot de Chera es reconstruiran dos ponts, així com la passarel·la per als vianants que connecta amb el passeig Fuente del Tío Fausto i el paratge El Cerrao.

Un altre dels projectes acordats és la reconstrucció de cinc infraestructures viàries a Gestalgar. Finalment, s’han programat les obres per a la reparació de dos passarel·les per als vianants, tres ponts i un pas entre dos urbanitzacions a Chiva.

Estes obres aprovades pel Consell s’emmarquen en el pla de recuperació de carreteres, ponts i passarel·les locals de la Generalitat, acordat per la Conselleria de Medi Ambient, Infraestructures i Territori amb el Ministeri de Transports i Mobilitat Sostenible, pel qual la Generalitat realitzarà mig centenar d’actuacions.

Fecha: 03/12/2024